《为陈毓瑞年周花甲，绘春图并题诗》
清代·章松盦

陈子平生仕燕北，此驭还山年望六。政绩频年难尽书，试将《年谱》开编续。

畴昔我为弁一言，畅论交际證渊源。一出一处异途径，彼此鸿爪均留痕。

春来属图游春景，柳绿桃红辟佳境。溪桥掷杖神致闲，人到恒春乐徐领。

看图满幅景色明，步武乐天逾有情。杖乡年届身健顺，经冬松柏荫益荣。

斯图斯人共悠久，贱名附骥倘不朽。冈陵起伏作寿征，试悬华堂质良友。

作者简介：字仰苏，光绪十二年中秀才，光绪二十八年中晚清最后一届举人，河南候补知县，汝南府汝南埠通判，时三十四岁。陶社刊刻江上诗钞，为发起人之一。享年八十一岁。